《繁华应令诗》
南北朝·刘遵

可怜周小童，微笑摘兰丛。
鲜肤胜粉白，曼脸若桃红。
挟弹雕陵胜，垂钩莲叶东。
腕动飘香麝，衣轻任好风。
幸承拂枕选，得奉画堂中。
金屏障翠帔，蓝帕覆薰笼。
本知伤轻薄，含词羞自通。
剪袖恩虽重，残桃爱未终。
蛾眉讵须嫉，新妆迎入宫。

作者简介：（?—535）南朝梁彭城人，字孝陵。刘孺弟。起家著作郎。为晋安王萧纲记室。梁武帝中大通三年，纲立为皇太子，除中庶子，恩宠为时辈莫及。